Jegyzőkönyv

2016. november 13. napján 16,30 órakor a Gősfa Faluház helyiségében megtartott közmeghallgatás és nyilvános képviselőtestületi ülésről.

**Jelen vannak**: Farkas Tiborné polgármester

Vincze Istvánné alpolgármester

Hessel Ferencné képviselő 17,04

Horváth Edit képviselő 16,55

Szabó Gyuláné képviselő

Szita Gabriella aljegyző, jegyző megbízásából

Farkas Tiborné polgármester köszöntötte a megjelenteket 6 fő állampolgár jelent meg. A képviselő-testület 3 igen egyhangú szavazattal a meghívóban foglaltakkal azonosan a következő napirendet fogadta el.

**Tervezett napirend:**

1. **Közmeghallgatás  
   témája: Tájékoztató a 2016. évi önkormányzati gazdálkodásról.  
   Előadó: Farkas Tiborné polgármester**
2. **A szociális tűzifa támogatás helyi szabályairól szóló rendelet tervezet megtárgyalása  
   Előadó: Farkas Tiborné polgármester**
3. **Az önkormányzat 2017. évi belső ellenőrzési tervének megtárgyalása  
   Előadó: Farkas Tiborné polgármester**
4. **Egyebek**
5. **Zárt Ülés  
   Szociális tűzifa juttatás elbírálása  
   Előadó: Farkas Tiborné polgármester**

**Napirend tárgyalása:**

1. **Közmeghallgatás  
   témája: 2016. évi önkormányzati gazdálkodás, megvalósult fejlesztések.  
   Előadó: Farkas Tiborné polgármester**

**Farkas Tiborné polgármester:** Köszöntötte a megjelenteket, felkérte a jegyzőt, ismertesse az Önkormányzat ezévi gazdálkodási adatait.

Szita Gabriella ismertette az elkészített írásos beszámolót.

**Állampolgár:** Megkérdezte, hogy valóban elromlott-e a volt falubusz és tényleg 500 e Ft-ért javították meg?

**Farkas Tiborné polgármester:** Elmondta, hogy igen, meg kellett javíttatni a régi falubuszt. A vevő elindult vele és Balaton parton elromlott a jármű. Tréler segítségével hozták haza és javíttatták meg. A javítást követően sikerült a járművet értékesíteni.

**Állampolgár:** A libás felett lévő reflektor szerinte annyit fogyaszt, mint az egész falu. Miért nem kapcsolják le.

Horváth Edit képviselő megérkezett 16,55 perckor a képviselő-testület ülésére.

**Farkas Tiborné polgármester:** Elmondta, hogy arra a területre, amit említettek pályázatot szeretnének benyújtani.

**Állampolgár:** Belső ellenőrzésről érdeklődött.

**Szita Gabriella jegyző:** Tájékoztatta a belső ellenőrzés rendszerének működtetéséről.

**Farkas Tiborné polgármester:** Tájékoztatást adott a Kulturális érdekeltség növelő pályázatról. A pályázatból 1 asztalt és 8 széket tudtak vásárolni. Pályáztak Autómentes nap megrendezésére, amely támogatásból 1 kerékpárt vásároltak, a gyermekek részére vetélkedőt rendeztek, megvendégelték őket. Ebben az évben a faluház külső felújítására nyújtottak be támogatási kérelmet. Amennyiben támogatják a kérelmet, akkor nyílászáró cserére, tetőcserére és szigetelésre tudnak fordítani. Kültéri felnőtt sporteszközre nyújtottak be támogatási kérelmet, 7 eszköz kerül elhelyezésre, központi beszerzéssel.

Hessel Ferencné képviselő 17,04 perckor érkezett a képviselő-testület ülésére.

**Farkas Tiborné polgármester:** Pályázatot nyújtottak be a MOL zöldövezeti programra és így a „Vitárgyában” lévő területen ültetnének gyümölcsfákat. A pályázat 2 fordulós, az első fordulón túl jutott a település.

Azon Önkormányzatok, akik korábban jól gazdálkodtak, részesülnek ún. adósságkonszolidációban nem részeült önkormányzatok támogatásában. Gősfa település 6,5 millió Ft összegű támogatásra pályázhatott. Utakat, járdát szeretnének felújítani. Így az iskola előtti járda töredezettségét szeretnék megszüntetni, urnafalat alakítanak ki a temetőben, vízelvezető árkot újítanak fel. A Hegyi út, Dózsa utca, Viola utca, és Szent Márton utcában jövő héten megkezdődik a vízelvezető árkok tisztítása.

A katasztrófavédelem kötelezte az Önkormányzatot, hogy a rossz szirénát javíttassa meg. A munkát megrendelték.

A településen dolgozó közmunkások bérét állami támogatásból fizetik. Állandó jelleggel 4 fő dolgozik a településen. A mai nap érkezett meg az 5. férfi munkaerő a közfoglalkoztatási programban..

Tervezik a „Vitárgyában” lévő forrás feltárását, tisztítását is. Most kapta az információt, hogy van lehetőség külterületi utak felújítására pályázati támogatás iránt kérelmet benyújtani.

**Állampolgár:** Az utakkal kapcsolatosan megkérdezte, hogy az úton jelölt javításokat mikor végzik el. Az út akkor ment tönkre, amikor a vasút felújítása miatt a rengeteg teherautó arra járt. A nagy kanyarban le van szakadva a korlát. Szerinte mindenképpen meg kellene csináltatni.

**Farkas Tiborné polgármester:** Erre nem tud válaszolni. A hófogóval kapcsolatosan már többször jelezte, hogy tegyenek ki Gősfa és Vasboldogasszony közé a kanyarba, illetve Csöngetnél is kellene. Sajnos mégsem tesznek ki hófogót.

**Állampolgár:** Jó lenne, ha felhívnák a lakosság figyelmét, hogy a „pet” palackot összenyomva tegyék bele a műanyag gyűjtőbe. Az Önkormányzat csatlakozott nagypáli hivatalhoz, mennyit kell fizetnie az önkormányzatnak?

**Farkas Tiborné polgármester:** Nem kell hozzájárulni a működéshez.

**Szita Gabriella** **jegyző**: Elmondta, hogy elegendő az állami normatíva a működési és személyi kiadások fedezetére.

**Farkas Tiborné polgármester:** Ismertette a Szombathely Zalaszentiván vasútvonat villamosításával kapcsolatos új megálló és utas peron ügyében írt megkeresését és arra kapott választ. Nem tudják megvalósítani, mivel gazdaságtalan, túl nagy ráfordítással lehetett volna megvalósítani, mivel 50 millió Ft beruházási költség túl magas.

**Állampolgár**: 2013. ban készült egy megvalósíthatósági tanulmány, ahová betervezték a megállót. Érdekes, hogy kikerült a megálló ebből a tervből. A Gyesev becsült kerete 9,5 milliárd Forint volt.

**Farkas Tiborné polgármester:** Közútnak jelezni fogják a buszmegállónál lévő úthibát.

**Állampolgár:** Fiatalok letelepedésére van-e az önkormányzatnak elképzelése.

**Farkas Tiborné polgármester:** Jelenleg van a településen üres beépíthető házhely.

**Állampolgár:** Van olyan település, ahol 1 Ft összeg ellenében adnak építési telket, csak jöjjenek a fiatalok, gyermekes családok.

**Farkas Tiborné polgármester:** Az önkormányzatnak nincs a tulajdonában ingatlan, és nincs forrása erre a célra.

**Hessel Ferencné képviselő:** Korábban lett volna arra lehetőség, hogy egy vállalkozó alakítson ki építési telkeket. Akkor ez nem valósult meg, most meg már nincs rá vállalkozói kedv.

**Állampolgár:** Szerinte nem is házhely kellene, hanem az üres házakat kellene felújítani.

A napirenddel kapcsolatosan egyéb nem hangzott el, a napirend tárgyalását 18,05 órakor az ülést levezető polgármester lezárta, a képviselő-testület áttért a következő napirend tárgyalására.

18,07 perckor Horváth Edit távozott az ülésről.

Ülést levezető polgármester megállapította, hogy a jelenlévő képviselők száma 4 fő, az ülés határozatképes.

1. **A szociális tűzifa támogatás helyi szabályairól szóló rendelet tervezet megtárgyalása  
   Előadó: Farkas Tiborné polgármester**

**Farkas Tiborné polgármester:** Ismertette az írásos előterjesztést, kérte a képviselőket mondják el véleményüket.

Kérdés, hozzászólás nem hangzott el.

**Farkas Tiborné polgármester:** Indítványozta, a szociális tűzifa támogatás helyi szabályairól szóló rendelet tervezet elfogadását.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 4 fő, majd ezt követően a polgármester szavazásra bocsátotta a szociális tűzifa támogatás helyi szabályairól szóló rendelet-tervezetet.

Gősfa Község Önkormányzati Képviselő-testülete 4 igen szavazattal a szociális tűzifa támogatás helyi szabályairól szóló önkormányzati rendelet tervezettel azonos tartalomban a következő rendeletet alkotta:

**Gősfa Község Önkormányzati Képviselő-testületének 9/2016.(XI.30.) önkormányzati rendelete aszociális tűzifa támogatás helyi szabályairól.**

(A rendelet a jegyzőkönyvhöz csatolva.)

1. **A szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosítása  
   Előadó: Farkas Tiborné polgármester**

**Farkas Tiborné polgármester:** Ismertette a napirend tárgyában készített előterjesztést és rendelet-tervezetet. Kérte a képviselőket mondják el véleményüket.

Kérdés, hozzászólás nem hangzott el.

**Farka Tiborné polgármester:** Indítványozta a rendelet tervezet módosítás nélküli elfogadását.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 4 fő, majd ezt követően a polgármester szavazásra bocsátotta a szociális igazgatásról és szociális ellátások helyi szabályairól szóló 4/2015(II.23.) önkormányzati rendelet módosításáról. szóló rendeletet-tervezetet.

Gősfa Község Önkormányzati Képviselő-testülete 4 igen szavazattal a szociális igazgatásról és szociális ellátások helyi szabályairól szóló 4/2015(II.23.) önkormányzati rendelet módosításáról rendelet tervezettel azonos tartalomban a következő rendeletet alkotta:

**Gősfa Község Önkormányzati Képviselő-testületének 10/2016.(XII.7.) önkormányzati rendelete a szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosítása.**

(A rendelet a jegyzőkönyvhöz csatolva.)

1. **Az Önkormányzat 2017. évi Belső ellenőrzési tervének megtárgyalása  
   Előadó: Farkas Tiborné polgármester**

**Farkas Tiborné polgármester:** Ismertette a napirend tárgyában készített írásos előterjesztést, kiegészíteni nem kívánta, kérte a képviselőket mondják el véleményüket. Indítványozta annak elfogadását.

Kérdés, hozzászólás az előterjesztéssel kapcsolatban nem hangzott el, az **ülést levezető** **polgármester** a napirend tárgyalását lezárta és megállapította, hogy az ülés határozatképes, jelenlévő képviselők 4 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 4 igen egyhangú szavazattal az alábbi határozatot hozta:

# Gősfa Község Önkormányzati Képviselő-testületének 32/2016.(XI.23.) számú határozata

Gősfa Község Önkormányzati Képviselő-testülete az önkormányzat 2016. évi belső ellenőrzési tervét az írásos előterjesztésben foglaltaknak megfelelően ***elfogadja.***

1. **Egyebek**

* **Karácsonyi támogatás   
  Előadó: Farkas Tiborné polgármester**

**Farkas Tiborné polgármester**: A szociális normatíva lehetővé teszi, hogy Karácsonyi támogatás 8000 Ft / háztartás biztosítson az önkormányzat. Kérte a képviselők véleményét.

A napirenddel kapcsolatosan kérdés, hozzászólás, javaslat nem érkezett.

**Farkas Tiborné polgármester** Indítványozta, hogy az Önkormányzat a szociális normatíva terhére 8000Ft/ háztartás összegben Karácsonyi támogatást nyújt a szociális rendet szabályai szerint Gősfa községben lakóhellyel rendelkezők számára.

Kérdés, hozzászólás az előterjesztéssel kapcsolatban nem hangzott el, **az ülést levezető** **polgármester** a napirend tárgyalását lezárta és megállapította, hogy az ülés határozatképes, jelenlévő képviselők száma 4 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 4 igen, egyhangú szavazattal az alábbi határozatot hozta:

**Gősfa Község Önkormányzati Képviselő-testületének  
33/2016.(XI.23.) számú határozata**

Gősfa Község Önkormányzati Képviselő-testülete a szociális normatíva terhére 8000Ft/ háztartás összegben Karácsonyi támogatást nyújt a szociális rendet szabályai szerint Gősfa községben lakóhellyel rendelkezők számára.

A képviselő-testület felkéri a polgármestert gondoskodjon a támogatás kiosztásáról.

**Határidő**: **2016. december 22.**

**Felelős**: **Farkas Tiborné polgármester**

* **Tájékoztató   
  Előadó: Farkas Tiborné polgármester**

**Farkas Tiborné polgármester**: December.3-án délután 3-kor Nyugdíjas találkozót rendeznek, a vacsorát a Rózsakertből rendelik 1200 Ft/fő /adag összegben. Sajtos pogácsát rendelnek 1100Ft / kg egységárban. Süteményt is rendelnek Alibánfán a nyugdíjasok részére. Üdítőt, bort és sört is vásárolnak.

Ezt követően az ülést levezető polgármester megkérdezte a képviselőket, van-e egyéb közérdeket érintő kérdésük, vagy bejelentésük

Egyéb közérdeket érintő kérdés, bejelentés nem hangzott elaz ülést levezető **polgármester** a képviselő-testület nyilvános ülését 19,15 órakor bezárta. A képviselő-testület zárt ülésen folytatta munkáját.

**K.m.f.**

**Farkas Tiborné Szita Gabriella  
 polgármester jegyző**